4 बच्चों ने खाए चूहे मारने के लिए रखे भजिये; भर्ती
बुरहानपुर | घर के चूहाें को मारने के लिए भजियों पर चूहामार दवा छिड़क घर में जगह-जगह भजिये रख दिए। यह भजिये बच्चे उठाकर खा गए। इसकी जानकारी लगने पर परिजनों चारों बच्चों को जिला अस्पताल लेकर आए। जहां चारों की हालत खतरे से बाहर बताई जा रही है।
घर में चूहे मारने के लिए दवा छिड़ककर रखे भजिये दिखाई नहीं दिए तो परिजन ने कहा- भजिये खाने से सभी चूहे मारे जाएंगे। इस दौरान बच्चों ने कहा- अरे वाे भजिये तो हम लोग खा गए। यह सुनते ही परिजन तत्काल जिला अस्पताल लेकर आए। घटना शाहपुर के अांबेडकर वार्ड में शुक्रवार सुबह की है। चारों बच्चों को अस्पताल में भर्ती किया है। जिला अस्पताल में कल्याणी पिता सिद्धार्थ (3), आम्रपाली राजू (4), आशू राजू (11), सोना राजू (7) ने बताया कि हम खेल रहे थे। भजिये दिखाई दिए तो खा लिए।
hin_Deva hin_Deva hin_Deva